Arxiv ishi va ish yuritish sohasida davlat xizmatlari ko‘rsatishning ayrim ma’muriy reglamentlarini tasdiqlash to‘g‘risida

O‘zbekiston Respublikasi Prezidentining “Davlat xizmatlari ko‘rsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari to‘g‘risida” 2021-yil 24-iyuldagi PF-6269-son Farmoni ijrosini ta’minlash hamda arxiv ishi va ish yuritish sohasida davlat xizmatlarini ko‘rsatish tizimini yanada takomillashtirish maqsadida Vazirlar Mahkamasi qaror qiladi:
 1. Quyidagilar:
 yaroqsiz holatga kelgan yoki yo‘qotilgan mehnat daftarchasidagi yozuvlarni tasdiqlash bo‘yicha davlat xizmati ko‘rsatish, ariza berish va uni ko‘rib chiqish, ma’lumotnomani ariza beruvchiga taqdim etish tartibini nazarda tutuvchi Yaroqsiz holatga kelgan yoki yo‘qotilgan mehnat daftarchasidagi yozuvlarni tasdiqlash bo‘yicha davlat xizmati ko‘rsatishning ma’muriy reglamenti 1-ilovaga muvofiq; 
 mavzuli so‘rovlarni ijro etish bo‘yicha davlat xizmati ko‘rsatish, ariza berish va uni ko‘rib chiqish, ma’lumotnomani ariza beruvchiga taqdim etish tartibini nazarda tutuvchi Mavzuli so‘rovlarni ijro etish bo‘yicha davlat xizmati ko‘rsatishning ma’muriy reglamenti 2-ilovaga muvofiq tasdiqlansin.
 2. O‘zbekiston Respublikasi “O‘zarxiv” agentligi o‘n kun muddatda O‘zbekiston Respublikasi Yagona interaktiv davlat xizmatlari portalida (keyingi o‘rinlarda — YIDXP) elektron xizmatlarni joriy qilish bo‘yicha texnik hujjatlarni O‘zbekiston Respublikasi Axborot texnologiyalari va kommunikatsiyalarini rivojlantirish vazirligiga taqdim etsin.
 3. O‘zbekiston Respublikasi Axborot texnologiyalari va kommunikatsiyalarini rivojlantirish vazirligi “O‘zarxiv” agentligi hamda Adliya vazirligi huzuridagi Davlat xizmatlari agentligi bilan birgalikda bir oy muddatda: 
 ushbu qaror bilan tasdiqlanayotgan ma’muriy reglamentlar bo‘yicha davlat xizmatlarining YIDXP orqali joriy etilishini ta’minlasin;
 YIDXPda davlat xizmatlari ko‘rsatishning har bir bosqichida murojaatlar ko‘rib chiqilishini kuzatib borish tartibini joriy etsin;
 davlat xizmatlarini ko‘rsatish uchun yig‘imlarning Davlat xizmatlari ko‘rsatilganligi uchun to‘langan davlat bojlari va yig‘imlar summasi hisobini yurituvchi yagona billing tizimi orqali elektron tarzda to‘lanishini ta’minlasin.
 4. Belgilansinki, O‘zbekiston Respublikasi “O‘zarxiv” agentligi tizimidagi davlat arxivlari tomonidan davlat xizmatlarini ko‘rsatish uchun elektron ma’lumot almashishni ta’minlovchi axborot tizimini ishlab chiqish va ishga tushirish, davlat arxivlarining axborot tizimini joriy etishda talab etiladigan moddiy-texnik bazani mustahkamlash uchun xarajatlar “O‘zarxiv” agentligi huzuridagi Arxiv ishini rivojlantirish jamg‘armasi hisobidan amalga oshiriladi.
 5. O‘zbekiston Respublikasi Adliya vazirligi “O‘zarxiv” agentligi tizimidagi davlat arxivlari tomonidan davlat xizmatlarining belgilangan tartibda ko‘rsatilishi ustidan, shu jumladan, YIDXP orqali doimiy nazorat o‘rnatsin.
 6. Vazirlar Mahkamasining “O‘zbekiston Respublikasida arxiv ishini takomillashtirish to‘g‘risida” 2012-yil 5-apreldagi 101-son qaroriga (O‘zbekiston Respublikasi QHT, 2012-y., 15-son, 168-modda) 3-ilovaga muvofiq o‘zgartirishlar va qo‘shimcha kiritilsin. 
 7. O‘zbekiston Respublikasi “O‘zarxiv” agentligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 8. Mazkur qarorning bajarilishini nazorat qilish O‘zbekiston Respublikasi Bosh vazirining maslahatchisi — IT-texnologiyalar, telekommunikatsiyalar va innovatsion faoliyatni rivojlantirish masalalari departamenti boshlig‘i O.M. Umarov hamda O‘zbekiston Respublikasi “O‘zarxiv” agentligi direktori U.M. Yusupov zimmasiga yuklansin.
 1. Ushbu Reglament jismoniy shaxslarga yoki ularning yaqin qarindoshlariga (eri yoki xotini, farzandlari, nevaralari, aka-uka va opa-singillari) (keyingi o‘rinlarda — ariza beruvchi) yaroqsiz holatga kelgan yoki yo‘qotilgan mehnat daftarchasidagi davlat arxivlarida saqlanayotgan tashkilotlar bo‘yicha yozuvlarni tasdiqlash yuzasidan davlat xizmati (keyingi o‘rinlarda — davlat xizmati) ko‘rsatish tartibini belgilaydi. 
 2. Davlat xizmati davlat xizmatlari markazlari yoki O‘zbekiston Respublikasi Yagona interaktiv davlat xizmatlari portali (keyingi o‘rinlarda — YIDXP) orqali davlat arxivlari tomonidan ko‘rsatiladi.
 3. Davlat xizmatlari markazlari va davlat arxivlari o‘rtasidagi axborot almashinuvi elektron raqamli imzoni (keyingi o‘rinlarda — ERI) majburiy tartibda qo‘llash orqali faqat idoralararo elektron bog‘lanish yordamida amalga oshiriladi.
 4. Davlat xizmati ushbu Reglamentga 1-ilovaga muvofiq sxema bo‘yicha ko‘rsatiladi.
 5. Ariza beruvchi davlat xizmatidan foydalanish uchun davlat xizmatlari markaziga o‘zi kelib murojaat etadi yoki davlat xizmatlaridan elektron shaklda foydalanish uchun YIDXPdan ro‘yxatdan o‘tadi.
 6. Ariza beruvchi o‘zi kelib murojaat etgan taqdirda, davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa — mustaqil ravishda ushbu Reglamentga 2-ilovaga muvofiq shakldagi so‘rovnomani elektron tarzda to‘ldiradi. Ariza beruvchi ishonchnoma asosida harakat qilayotganda, so‘rovnomaga notarial tasdiqlangan ishonchnoma nusxasi ilova qilinadi. 
 7. Davlat xizmatlari markazlari tomonidan so‘rovnoma to‘ldirilgandan so‘ng ariza beruvchi ma’lumotlarning to‘g‘riligini tekshirib, so‘rovnomani imzolarni identifikatsiya qilishning tegishli vositalari (ERI, daktiloskopiya, elektron imzo, Mobil-ID va boshqalar) bilan tasdiqlaydi.
 9. Ariza beruvchilar YIDXP orqali murojaat etgan taqdirda, so‘rovnomani ERI bilan tasdiqlash talab etilmaydi.
 10. Davlat xizmati ko‘rsatilganligi uchun yaroqsiz holatga kelgan yoki yo‘qotilgan mehnat daftarchasidagi 1 ta tashkilotdagi ishga kirgan va ishdan bo‘shaganligi bo‘yicha yozuvlarni tasdiqlash uchun bazaviy hisoblash miqdorining 0,08 barobari miqdorida yig‘im undiriladi. 
 Bunda davlat xizmatidan foydalanish uchun YIDXP orqali murojaat etilganda, ushbu bandning birinchi xatboshisida ko‘rsatilgan yig‘im summasining 90 foizi undiriladi.
 11. Yig‘im summasi quyidagi tartibda taqsimlanadi:
 a) davlat xizmatlari markazlari orqali murojaat etilganda:
 20 foizi — O‘zbekiston Respublikasi Adliya vazirligining Davlat xizmatlarini rivojlantirish jamg‘armasiga;
 0,5 foizi — O‘zbekiston Respublikasi Davlat budjetiga;
 qolgan mablag‘lar — O‘zbekiston Respublikasi “O‘zarxiv” agentligi tizimidagi davlat xizmatini ko‘rsatgan davlat arxivining hisobvarag‘iga o‘tkaziladi.
 b) YIDXP orqali murojaat etilganda:
 10 foizi — O‘zbekiston Respublikasi Adliya vazirligining Davlat xizmatlarini rivojlantirish jamg‘armasiga;
 11,25 foizi — Axborot-kommunikatsiya texnologiyalarini rivojlantirish jamg‘armasining elektron hukumat va raqamli iqtisodiyotning idoralararo loyihalarini moliyalashtirish bo‘yicha maxsus hisobvarag‘iga;
 0,5 foizi — O‘zbekiston Respublikasi Davlat budjetiga;
 qolgan mablag‘lar — davlat xizmatini ko‘rsatgan davlat arxivining hisobvarag‘iga o‘tkaziladi.
 12. Ariza beruvchi tomonidan davlat xizmatini ko‘rsatish uchun yig‘imni to‘lamaslik davlat xizmatini ko‘rsatishni rad etish uchun asos hisoblanadi.
 Davlat xizmatini ko‘rsatishni boshqa asoslar bo‘yicha rad etish taqiqlanadi.
 13. Ariza beruvchi davlat xizmatidan foydalanishdan uni ko‘rsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning so‘rovnomasi ko‘rib chiqilmasdan qoldiriladi. Bunda davlat xizmati ko‘rsatilgani uchun to‘lov summasi qaytarilmaydi.
 14. Ariza beruvchi davlat xizmatlari markaziga kelib murojaat etgan taqdirda, uning so‘rovnomasi davlat xizmatlari markazi xodimi tomonidan to‘ldirilib, ariza beruvchi tomonidan tasdiqlangandan so‘ng 10 daqiqa mobaynida, YIDXP orqali murojaat etganda, avtomatik tarzda tegishli davlat arxiviga elektron shaklda yuboriladi. 
 15. So‘rovnomada so‘ralayotgan tashkilotlar hujjatlari tegishli davlat arxivida mavjud bo‘lmaganda, so‘rovnomani qabul qilgan davlat arxivi bir ish kuni mobaynida tegishli ma’lumot saqlanayotgan davlat arxivini aniqlaydi (tashkilotlar hujjatlari boshqa arxivda mavjud bo‘lmagan holatlar bundan mustasno) va so‘rovnomani tegishliligi bo‘yicha davlat arxivlariga yuboradi.
 Tegishli davlat arxivi so‘rovnoma tushgan vaqtdan boshlab yo‘qotilgan mehnat daftarchasidagi yozuvlarni tasdiqlashga oid ma’lumotnomalar uchun 20 ish kunidan oshmagan muddatda tegishli QR-kodli (matrik shtrixli kod) ma’lumotnomani shakllantiradi hamda (o‘zi kelib murojaat etgan taqdirda) tegishli davlat xizmatlari markaziga yoki (elektron shaklda murojaat etgan taqdirda) YIDXP orqali elektron shaklda ariza beruvchiga yuboradi. Bunda to‘langan yig‘im, agar mavjud bo‘lsa, bank xizmati to‘lovini ayirgan holda, so‘rovnomani qabul qilgan arxivdan so‘rovnomani bajargan arxivga o‘tkaziladi. 
 So‘rovnoma arxiv hujjatlari asosida ko‘rib chiqilib, tegishli ma’lumot aniqlanmagan taqdirda, to‘langan yig‘im miqdori ariza beruvchiga qaytarilmaydi.
 16. Davlat xizmatlari markazi ma’lumotnoma tushgandan so‘ng 10 daqiqa mobaynida uni ariza beruvchining elektron manziliga yuboradi va uni bu haqda axborot-kommunikatsiya tizimi orqali xabardor qiladi. 
 Ariza beruvchi davlat xizmatlari markaziga kelib murojaat qilgan taqdirda, uning so‘roviga ko‘ra davlat xizmatlari markazi unga ma’lumotnomani elektron yoki qog‘oz shaklda taqdim etishi mumkin.
 17. Davlat xizmatlari markazlari va davlat arxivlari o‘z faoliyatini amalga oshirishi natijasida olingan ma’lumotlarning sir saqlanishini ta’minlaydi. 
 18. O‘zbekiston Respublikasi Adliya vazirligi, Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari va davlat xizmatlari markazlari ushbu Reglament talablari ijrosi bo‘yicha davlat organlari va boshqa tashkilotlarning faoliyatini doimiy nazorat qiladi hamda monitoring olib boradi. 
 19. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin.
 20. Ushbu Reglament talablarining buzilishida aybdor bo‘lgan shaxslar qonun hujjatlarida belgilangan tartibda javob beradilar.
 1. Ushbu Reglament jismoniy shaxslarga (keyingi o‘rinlarda — ariza beruvchi) mulkiy huquqlar, turar joylar, alohida faktlar, voqealar to‘g‘risidagi ma’lumotnomani berish bo‘yicha davlat xizmati (keyingi o‘rinlarda — davlat xizmati) ko‘rsatish tartibini belgilaydi.
 2. Davlat xizmati davlat xizmatlari markazlari yoki O‘zbekiston Respublikasi Yagona interaktiv davlat xizmatlari portali (keyingi o‘rinlarda — YIDXP) orqali davlat arxivlari tomonidan ko‘rsatiladi.
 3. Davlat xizmatlari markazlari va davlat arxivlari o‘rtasidagi axborot almashinuvi elektron raqamli imzoni (keyingi o‘rinlarda — ERI) majburiy tartibda qo‘llash orqali faqat idoralararo elektron bog‘lanish yordamida amalga oshiriladi.
 4. Davlat xizmati ushbu Reglamentga 1-ilovaga muvofiq sxema bo‘yicha ko‘rsatiladi.
 5. Ariza beruvchi davlat xizmatidan foydalanishi uchun davlat xizmatlari markaziga o‘zi yoki uning ishonchli vakili kelib murojaat etadi yoki davlat xizmatlaridan elektron shaklda foydalanish uchun YIDXPdan ro‘yxatdan o‘tadi.
 6. Ariza beruvchi o‘zi yoki ishonchli vakili kelib murojaat etgan taqdirda, davlat xizmatlari markazi xodimi ariza beruvchi nomidan, YIDXP orqali murojaat etgan taqdirda esa – mustaqil ravishda ushbu Reglamentga 2-ilovaga muvofiq shakldagi so‘rovnomani elektron tarzda to‘ldiradi. 
 7. So‘rovnomaga:
 ariza beruvchi ishonchnoma asosida harakat qilayotganda — ishonchnoma nusxasi;
 ariza beruvchi vorislik haqidagi guvohnomaga asosan merosxo‘r bo‘lganda — vorislik haqidagi guvohnoma nusxasi, ariza beruvchi qonuniy vakil bo‘lsa — uni tasdiqlovchi hujjat nusxasi;
 so‘ralayotgan hujjatning nusxasi (agar mavjud bo‘lsa);
 mazkur Reglamentning 11-bandi ikkinchi xatboshisida belgilangan chegirmalardan (imtiyozlardan) foydalanish uchun tegishli hujjatlar ilova qilinadi.
 Ariza beruvchi taqdim etgan hujjatlar nusxalari davlat xizmatlari markazi xodimlari tomonidan ularning asl nusxalaridan olinishi yoki YIDXP orqali murojaat etgan taqdirda, hujjatlar nusxasi ariza beruvchi tomonidan mustaqil ilova qilinishi lozim.
 8. So‘rovnoma to‘ldirilgandan so‘ng ariza beruvchi ma’lumotlarning to‘g‘riligini tekshirib, so‘rovnomani imzolarni identifikatsiya qilishning tegishli vositalari (ERI, daktiloskopiya, elektron imzo, Mobil-ID va boshqalar) bilan tasdiqlaydi.
 11. Davlat xizmati ko‘rsatilganligi uchun mazkur Reglamentga 3-ilovaga muvofiq yig‘im undiriladi. 
 “Ijtimoiy himoya yagona reyestri”ga kiritilgan va (yoki) I va II guruh nogironligi bo‘lgan shaxslarga asoslovchi hujjatlar ilova qilingan taqdirda, davlat xizmatlari markazlari yoki YIDXP orqali davlat xizmatini ko‘rsatishda mazkur davlat xizmati uchun belgilangan yig‘imlar bo‘yicha 50 foiz miqdorida chegirma qo‘llaniladi. Bunda mazkur shaxslar tomonidan tadbirkorlik faoliyati uchun yoki yuridik shaxslar nomidan murojaat qilinganda chegirmalar qo‘llanilmaydi.
 Ariza beruvchi davlat xizmati ko‘rsatilishi uchun YIDXP orqali murojaat etganda, yig‘im summasining 90 foizi undiriladi.
 Ariza beruvchi tomonidan davlat xizmatini tezkor bajarish istagi bildirilsa va so‘ralayotgan hujjatning aniq ma’lumotlari ko‘rsatilgan taqdirda (hujjat nomi, hujjatning mazmuni, qaysi organ tomonidan qabul qilingan, sanasi va raqami), arxivning imkoniyatidan kelib chiqqan holda ikki ish kunida bajarilib, mazkur Reglamentga 3-ilovada belgilangan narxlarga 50 % qo‘shimcha haq undiriladi.
 Agar davlat xizmatini tezkor bajarish bo‘yicha ariza beruvchi tomonidan ko‘rsatilgan barcha shartlar bajarilgandan so‘ng mas’ul davlat arxivi tomonidan ikki ish kunida davlat xizmati ko‘rsatilmasa, mazkur Reglamentga 3-ilovada belgilangan narxga to‘langan 50 % qo‘shimcha haq 2 ish kuni davomida mas’ul davlat arxivining budjetdan tashqari mablag‘lari hisobidan qaytariladi.
 12. Yig‘imlar summasi quyidagi tartibda taqsimlanadi:
 a) davlat xizmatlari markazlari orqali murojaat etilganda:
 20 foizi — O‘zbekiston Respublikasi Adliya vazirligining Davlat xizmatlarini rivojlantirish jamg‘armasiga;
 qolgan mablag‘lar — “O‘zarxiv” agentligi tizimidagi davlat xizmatini ko‘rsatgan davlat arxivining hisobvarag‘iga o‘tkaziladi.
 b) YIDXP orqali murojaat etilganda:
 10 foizi — O‘zbekiston Respublikasi Adliya vazirligining Davlat xizmatlarini rivojlantirish jamg‘armasiga;
 11,25 foizi — Axborot-kommunikatsiya texnologiyalarini rivojlantirish jamg‘armasining elektron hukumat va raqamli iqtisodiyotning idoralararo loyihalarini moliyalashtirish bo‘yicha maxsus hisobvarag‘iga;
 qolgan yig‘imlar summasi — davlat xizmatini ko‘rsatgan davlat arxivining hisobvarag‘iga o‘tkaziladi.
 13. Davlat xizmati ko‘rsatilgani uchun yig‘im to‘langanligi axborot-kommunikatsiya tizimlari orqali tasdiqlanadi. 
 14. Davlat xizmatlari ko‘rsatish uchun yig‘im to‘lanmaganligi davlat xizmati ko‘rsatishni rad etish uchun asos hisoblanadi.
 Davlat xizmati ko‘rsatishni boshqa asoslar bo‘yicha rad etish taqiqlanadi.
 15. Ariza beruvchi davlat xizmatidan foydalanishdan uni ko‘rsatishning har qanday bosqichida bosh tortish huquqiga ega. Ariza beruvchi davlat xizmatidan foydalanishdan bosh tortganda, uning so‘rovnomasi ko‘rib chiqilmasdan qoldiriladi.
 Bunda davlat xizmati ko‘rsatilgani uchun yig‘im summasi qaytarilmaydi.
 16. Ariza beruvchi davlat xizmatlari markaziga kelib murojaat etgan taqdirda, uning so‘rovnomasi davlat xizmatlari markazi xodimi tomonidan to‘ldirilib, ariza beruvchi tomonidan tasdiqlangandan so‘ng 10 daqiqa mobaynida, YIDXP orqali murojaat etganda — avtomatik tarzda tegishli davlat arxiviga elektron shaklda yuboriladi. 
 17. So‘rovnomada so‘ralayotgan ma’lumotlar tegishli davlat arxivida mavjud bo‘lmaganda, so‘rovnomani qabul qilgan arxiv 2 ish kuni mobaynida ma’lumot saqlanayotgan davlat arxivini aniqlaydi va so‘rovnomani tegishliligi bo‘yicha davlat arxivlariga yuboradi. 
 Tegishli davlat arxivi so‘rovnoma tushgan vaqtdan boshlab mavzuli so‘rovnoma bo‘yicha 20 ish kundan oshmagan muddatda tegishli QR-kodli (matrik shtrixli kod) ma’lumotnomani shakllantiradi hamda (o‘zi kelib murojaat etgan taqdirda) tegishli davlat xizmatlari markaziga yoki (elektron shaklda murojaat etgan taqdirda) YIDXP orqali elektron shaklda yuboradi. Bunda to‘langan yig‘im, agar mavjud bo‘lsa, bank xizmati to‘lovini ayirgan holda, so‘rovnomani qabul qilgan arxivdan so‘rovnomani bajargan arxivga o‘tkaziladi. 
 So‘rovnoma arxiv hujjatlari asosida ko‘rib chiqilib, tegishli ma’lumot aniqlanmagan taqdirda, to‘langan yig‘im miqdori ariza beruvchiga qaytarilmaydi.
 18. Davlat xizmatlari markazi ma’lumotnoma tushgandan so‘ng 10 daqiqa mobaynida uni ariza beruvchining elektron manziliga yuboradi va uni bu haqda axborot-kommunikatsiya tizimi orqali xabardor qiladi. 
 Ariza beruvchi davlat xizmatlari markaziga kelib murojaat qilgan taqdirda, uning so‘roviga ko‘ra davlat xizmatlari markazi unga ma’lumotnomani elektron yoki qog‘oz shaklda taqdim etishi mumkin.
 YIDXP orqali yuborilgan ariza bo‘yicha ma’lumotnoma, foydalanuvchining shaxsiy kabinetiga avtomatik ravishda tushadi va u bu haqida axborot-kommunikatsiya tizimi orqali xabardor qilinadi. 
 19. Davlat xizmatlari markazlari va davlat arxivlari o‘z faoliyatini amalga oshirishi natijasida olingan ma’lumotlarning sir saqlanishini ta’minlaydi. 
 20. O‘zbekiston Respublikasi Adliya vazirligi, Qoraqalpog‘iston Respublikasi Adliya vazirligi, viloyatlar va Toshkent shahar adliya boshqarmalari va davlat xizmatlari markazlari ushbu Reglament talablari ijrosi bo‘yicha davlat organlari va boshqa tashkilotlarning faoliyatini doimiy nazorat qiladi hamda monitoring olib boradi. 
 21. Ariza beruvchi davlat organlari va boshqa tashkilotlar xodimlarining xatti-harakatlari yuzasidan qonun hujjatlarida belgilangan tartibda shikoyat qilishi mumkin.
 22. Ushbu Reglament talablarining buzilishida aybdor bo‘lgan shaxslar qonun hujjatlarida belgilangan tartibda javob beradilar.
 1. 1-ilovaning 131-bandi yettinchi xatboshisidagi “30 kundan” so‘zlari “20 ish kunidan” so‘zlari bilan almashtirilsin.
 2. 4-ilovaning 6-bandida:
 uchinchi xatboshiga “mehnat shartnomalari” so‘zlaridan keyin “, shuningdek, fuqarolik-huquqiy shartnomalar” so‘zlari qo‘shilsin; 
 to‘rtinchi xatboshidagi “mehnat shartnomalari” so‘zlari “fuqarolik-huquqiy shartnomalar” so‘zlari bilan almashtirilsin. 
 3. 6-ilovaning 20-bandi quyidagi tahrirda bayon qilinsin:
 “20. Quyidagi holatlar vaqtincha olib chiqishga ruxsatnoma berishni rad etish to‘g‘risida qaror qabul qilish uchun asos bo‘lishi mumkin:
 vaqtincha olib chiqilishi bildirilgan arxiv hujjatlarining mulkdori aniqlanmasligi;
 arxiv hujjatlariga mulkdorlik huquqi to‘g‘risida nizolar yuzaga kelishi;
 taqdim etilgan hujjatlarning ishonchsizligi aniqlanishi;
 arxiv hujjatlarining qaytib kelmasligi xavfi mavjudligi;
 ruxsatnoma berilganligi uchun ariza beruvchi tomonidan maxsus yig‘im to‘lanmasligi.
 Taqdim etilgan hujjatlarning ishonchliligini (yoki ishonchsizligini) aniqlash “O‘zarxiv” agentligi tomonidan amalga oshiriladi.
 Taqdim etilgan hujjatlarning yoki ma’lumotlarning ishonchliligini tasdiqlovchi qo‘shimcha materiallar talab qilish, agar qonun hujjatlarida bunday talab belgilanmagan bo‘lsa, taqiqlanadi”.